 “மூன்று வேளை சாப்பிடுகிறேன். எனக்குத் துணிமணிக்கு இவ்வளவு செலவாகிறது. இதற்கு எல்லாம் நான் ஏதாவது செய்ய வேண்டாமா? அதற்குப் பயன்பட வேண்டாமா? தொண்டு ஆற்ற வேண்டாமா? சும்மா சாப்பிட்டுக் கொண்டிருந்தேனேயானால் மனித குலத்துக்கு தண்டம் அல்லவா? சமுதாயத்திற்கு அதைவிட வேறு தண்டனை வேண்டுமா?”  “மழை பெய்வது பொது நலம். குடை பிடிப்பது சுயநலம்”  “தமிழ் மக்களுக்கு பகுத்தறிவு உணர்வு தோன்றிவிடுமானால் தமிழ் இசை தானாகவே வந்துவிடும்”  “இன்னின்ன முறையில்தான் இந்த மணமுறையை நடத்தவேண்டும் என நான் வரையறுக்கவில்லை. ஏனென்றால், இன்றைக்கு எது தேவை என்ற கருதுகிறோமோ அது. நாளைக்குத் தேவை இல்லை என்று சொல்லக்கூடிய அளவுக்கு பகுத்தறிவினுடைய வளர்ச்சி, மனித குலத்தினுடைய வளர்ச்சி, எதிர்காலத்தில் திறனுடைய சிறப்பு ஆகக்கூடும். ஆகவே, இந்தச் சூழ்நிலைக்கு இன்னமுறை என்று அமைய வேண்டும்”  “பக்தி முக்கியமா? ஒழுக்கம் முக்கியமா என்பதைப் பார்க்கும்போது, எனக்குப் பக்தி இல்லாததினாலே யாருக்கும் எந்த நட்டமும் இல்லை. பக்தி இல்லாததினாலே ஆத்திகர்கள் சொல்கிறபடி, நான்தானே நரகத்திற்கும் போவேன். ஆனால், நான் ஒழுக்கம் இல்லாதவனாக இருந்தால், என்னுடைய பக்கத்து வீட்டுக்காரன், எந்த நேரமும் என்னைப் பார்த்துக்கொண்டு நான்கு கதவையும் சாத்தி வைத்துக் கொண்டு பாதுகாப்போடு தானே இருக்க வேண்டும்”  “ஈ.வெ. இராமசாமி என்கின்ற நான் திராவிட சமுதாயத்தை திருத்தி உலகில் உள்ள மற்ற சமுதாயத்தினரைப் போல் மானமும் அறிவும் உள்ள சமுதாயமாக ஆக்கும் தொண்டை மேற்போட்டுக் கொண்டு அதே பணியாய் இருப்பவன். அந்தத் தொண்டு செய்ய எனக்கு ‘யோக்யதை’ இருக்கிறதா இல்லையோ, இந்தநாட்டில் அந்தப் பணி செய்ய யாரும் வராததனால் நான் அதை மேற்போட்டுக் கொண்டு தொண்டாற்றி வருகிறேன். இதைத் தவிர வேறு பற்று ஒன்றும் எனக்கு இல்லாததாலும், பகுத்தறிவையே அடிப்படையாகக் கொண்டு கொள்கைகளையும், திட்டங்களையும் வகுப்பதாலும், நான் அத்தொண்டுக்குத் தகுதி உடையவன் என்றே கருதுகிறேன்”  சிலப்பதிகாரம் விபசாரத்தில் தொடங்கிக் கற்பில் வளர்ந்து முட்டள்தனத்தில் முடிந்தது. வெளி இணைப்புகள்